Dept. toets nog inentingsertifikaatstelsel | Maroela Media
Dept. toets nog inentingsertifikaatstelsel
Die departement van gesondheid werk steeds aan die aanlyn stelsel waar mense wat teen Covid-19 ingeënt is inentingsertifikate sal kan aflaai.
Die stelsel word tans getoets om alle moontlike haakplekke uit te stryk voor die amptelike bekendstelling van die inentingsertifikate later die week, het Foster Mohale, woordvoerder van die departement, gesê.
Die webwerf waar die inentingsertifikate afgelaai kan word, is reeds beskikbaar. Volgens Foster word die departement egter oorval deur mense wat sukkel om hul inentingsertifikate te probeer aflaai. In sommige gevalle kon mense wel daarin slaag om hul inentingsertifikaat af te laai
"Die stelsel is egter nog nie amptelik funksioneel nie," het hy gesê en 'n beroep op lede van die publiek gedoen om geduldig te wees.
"Ons moes talle veiligheidsfunksies in die stelsel inbou om die persoonlike data van individue soveel as moontlik te beskerm.
"Die ontwikkeling en vrystelling van volwaardige inentingsertifikate vir Covid-19 sal mettertyd infaseer word."
Pres. Cyril Ramaphosa het op 30 September die land toegespreek en aangekondig dat die land op 1 Oktober na vlak 1 van die inperking skuif.
Hy het ook aangekondig dat inentingsertifikate binnekort bekendgestel sal word en dat dit 'n veilige en verifieerbare bewys sal wees van inenting. Dit sal gebruik kan word vir reise, toegang tot instansies en byeenkomste en enige ander aktiwiteit wat 'n bewys van inenting vereis.
Deur 'n bewys van inenting so maklik as moontlik te maak en dit te standaardiseer, sal ook 'n bydrae lewer om internasionale reisbeperkings na en van die land te verlig, het Ramaphosa gesê.
Dr. Joe Phaahla, minister van gesondheid, het vroeër gesê die inentingsertifikate sal teen bedrog beskerm wees en in ooreenstemming met die Wêreldgesondheidsorganisasie (WGO) se inisiatief wees om bewys van inenting reg oor die wêreld te standaardiseer.
Trokdrywer kwaai gebrand toe tenkwa in vlamme opgaan
Beloning twee jaar na skokmoord uitgeloof
Wat te hel julle se ons kan van Maandag 4/10/2021 ons sertifikate gaan afhaal, maar nou toets julle nog die stelsel. Een berig se haal af ander een se weer " ons toets nog die stelsel" SO WAT IS NOU DIE REGTE STORIE.?????? Besluit nou wat julle wil doen! Klomp slegte goed.
Daar gaan nog n paar honderd miljoen rand se belasting geld vir n paar duisend rand se stelsel. Ons sal oor n paar maande uitvind iemand het weer n belaglike tender gekry om die stelsel te ontwerp.
Ja weereens ń belaglike spul mislukkings! Waarom met groot bravade aankondig Dinsdag kan jul die sertifikaat aflaai, maar hul het nie dié stelsel deeglik getoets nie? Dis mos onnosel verby! Maar miljoene is reeds betaal vir dié gemors!
Is enigiets in Suid-Afrika bedrog bestand? Ek twyfel.
Gelukkig vir baie mense wat nie die jab gevat het nie is hulle nie suksesvol met enige iets wat hulle aanpak nie!